हम वैसे हमेशा ये पता नहीं लगा सकते कि कान में कैसे और क्यों कोई चीज अटकी है, लेकिन इसका ट्रीटमेंट अक्सर उस बाहरी चीज के ऊपर निर्भर करता है। अगर मुमकिन हो, तो देखभाल के लिए कोई भी फैसला करने से पहले उस बाहरी चीज की पहचान करने की कोशिश करें।  कान में जाने वाली ज़्यादातर चीजों को अक्सर आमतौर पर, बच्चों के द्वारा जान-बूझकर वहाँ तक पहुंचाया जाता है। इनमें फूड मटेरियल, हेयर क्लिप्स, बीड्स (मोती), छोटे खिलौने, पेन्सिल्स और क्यू-टिप्स (q-tips) शामिल हैं। अगर आपको पता होगा कि इन लक्षणों के सामने आने से पहले आपका बच्चा क्या कर रहा था, तो फिर आप ये भी पता लगा पाएंगे कि उसके कान में क्या अटका है।  ईयरवेक्स (कान का मैल) ईयर केनल (ear canal) में जमा हो जाता है और कड़क हो जाता है। क्यू-टिप्स (q-tips) के ज्यादा इस्तेमाल या गलत इस्तेमाल की वजह से भी ईयरवेक्स का ये जमाव होता है। ईयरवेक्स के जमाव के लक्षणों में, कान में कुछ भरा हुआ या प्रैशर का महसूस होना शामिल है। कभी-कभी, ईयरवेक्स के इस जमाव की वजह से सिर चकराना और सुनने की क्षमता में कमी होना भी महसूस हो सकता है।  कान के अंदर किसी कीड़े का जाना खासतौर से सबसे ज्यादा खतरनाक और परेशान करने वाली तकलीफ होती है, लेकिन इसे पता करना सबसे आसान होता है। कीड़े की आवाज और उसके मूवमेंट को कान में सुना और महसूस किया जा सकता है। भले ही ये बहुत परेशान करता है, लेकिन ज्यादातर समय पर कान में अटकी हुई चीज को निकालने के लिए मेडिकल इमरजेंसी की जरूरत नहीं पड़ती है। अगर आप उसे अपने आप नहीं निकाल पा रहे हैं, तो फिर अगले दिन डॉक्टर के पास चले जाना भी ठीक रहता है। हालांकि, कुछ मामलों में, आपको आपके कान के किसी बड़े नुकसान को रोकने के लिए शायद आपको तुरंत डॉक्टर के पास जाना पड़ सकता है।  अगर कान के अंदर कोई नुकीली चीज फंसी है, तो फिर क्योंकि इसकी वजह से मुश्किल खड़ी हो सकती है, इसलिए तुरंत डॉक्टर के पास जाएँ।  एक यंग बच्चा अक्सर अपने कान के अंदर बटन-टाइप की बैटरी को डाल लेता है। ये वो छोटी, गोल बैटरी, जिन्हें अक्सर घड़ी में या घरेलू गैजेट्स में इस्तेमाल किया जाता है। अगर बटन बैटरी कान में है, तो तुरंत मेडिकल अटेन्शन की तलाश कर लें। उसके अंदर के केमिकल्स लीक हो सकते हैं और कान की केनल में कोई बहुत गंभीर नुकसान कर सकते हैं।  अगर खाने की कोई चीज या पौधे का मटेरियल कान के अंदर अटक गया है, तो तुरंत अर्जेंट मेडिकल असिस्टेंस की तलाश करें। ये चीजें थोड़ी सी भी नमी मिलने पर फूलना शुरू कर देती हैं, जो कान को डैमेज करने की संभावना को बढ़ा देता है। अगर आपको सूजन, बुखार, डिस्चार्ज (कान से कुछ बहना), खून आना, सुनने में कमी या सुनना बंद ही हो जाना, सिर घूमना या फिर धीरे-धीरे लगातार दर्द में बढ़त होना महसूस होता है, तो फिर तुरंत डॉक्टर के पास चले जाएँ। अक्सर, बाहरी चीजों की वजह से कान में होने वाली इरिटेशन इतनी ज्यादा होती है कि हम लोग बिना कुछ सोचे-समझे, कोई भी बड़ा कदम उठाने को तैयार हो जाते हैं। ज़्यादातर लोग मेडिकल स्टोर पर मौजूद खुद से इसे करने वाले ऑप्शन का यूज करते हैं, लेकिन जब कान कोई बाहरी चीज अटकी होती है, तो इनसे कुछ अच्छा की बजाय, बुरा ही होता है।  कान में अटकी चीज को निकालने के लिए क्यू-टिप्स का इस्तेमाल न करें। क्यू-टिप्स अक्सर हमारे लिए कान की किसी भी तरह की परेशानी में यूज करने के लिए पहला ऑप्शन जैसा नजर आती हैं, लेकिन अटकी हुई चीजों को निकालने में ये कोई मदद नहीं करती हैं। असल में, ये उस चीज को कान की केनल के अंदर और भी ज्यादा गहराई तक धकेल देती हैं।  कान को खुद से इरिगेट (irrigate) करने की कोशिश न करें। ज़्यादातर मेडिकल स्टोर्स और फार्मेसी में सक्शन कप्स या सिरिन्ज के रूप में ईयर इरिगेशन किट्स (ear irrigation kits) बेची जाती हैं। भले ही ये DIY किट्स नॉर्मल कान के लिए ठीक रहती हैं, लेकिन अगर आपके कान में कुछ अटका हुआ है, तो फिर डॉक्टर के बिना ईयर इरिगेशन करने की कोशिश न करें। जब तक कि आपको मालूम न हो कि कान में किस वजह से डिस्कंफ़र्ट फील हो रहा है, तब तक ईयर ड्रॉप्स यूज न करें। कान में मौजूद बाहरी चीजें कान की दूसरी कंडीशंस होने के जैसा तरह दिखावा कर सकती हैं। ईयर ड्रॉप्स इस परेशानी को और भी बदतर बना देते हैं, खासतौर पर अगर उस बाहरी चीज की वजह से ईयरड्रम में छेद (perforated eardrum) हो गया हो, तब।
حدد الجسم العالق بالأذن. حدد إذا ما كنت تحتاج المساعدة الطبية. تعرف على ما يجب ألا تفعله.